जानकारी के अनुसार शुक्रवार को टाटा सुमो पुंछ से शाहपुर जा रही थी। बीच रास्ते में ही सूमो चालक अपने वाहन से संतुलन खो बैठा और सूमो खाई में जा गिरी। आसपास के लोगों ने उसी समय घायलों को खाई से निकाल कर जिला अस्पताल पुंछ पहुंचाया। जहां पर नजरदीन पुत्र अता मुहम्मद की गंभीर हालत को देखते हुए प्राथमिक उपचार के बाद राजकीय मेडिकल कॉलेज जम्मू रेफर कर दिया गया है। जबकि अब्दुल गनी पुत्र मुहम्मद दीन, नजीर हुसैन पुत्र मुहम्मद बशीर, मुहम्मद आरिफ पुत्र वली मुहम्मद व मुहम्मद उसमान पुत्र जाकिर हुसैन सभी निवासी शाहपुर का उपचार जिला अस्पताल में ही किया जा रहा है।